Oleksandrs Zinčenko

**Oleksandrs Zinčenko** (; dzimis ) ir Ukrainas futbolists, kurš spēlē gan aizsarga, gan pussarga pozīcijā. Pārstāv Ukrainas izlasi. Kopš 2026. gada Zinčenko spēlē Nīderlandes *[[Eredivisie]]* komandā Amsterdamas "Ajax".

Zinčenko karjeru sāka Krievijas Premjerlīgas komandā Ufa, bet 2016. gadā pievienojās Mančestras "City", par samaksu aptuveni 1,7 miljonu mārciņu apmērā. Būdams daudzpusīgs spēlētājs, viņš savu karjeru sāka kā uzbrūkošais pussargs, taču, galu galā, Pepa Gvardiolas vadībā kļuva par kreisās malas aizsargu. Kopā ar klubu viņš izcīnīja četrus Premjerlīgas titulus, četrus EFL kausus un FA kausu. 2022. gada jūlijā viņš pārcēlās uz Arsenal, par samaksu 30 miljonu mārciņu apmērā.

Kopš 2015. gada, kā pilntiesīgs Ukrainas izlases spēlētājs, Zinčenko pārstāvēja savu valsti UEFA Euro 2020 un UEFA Euro 2024 turnīros.

## Klubu karjera

### Agrīnā karjera
Zinčenko dzimis Radomišļā, Žitomiras apgabalā. Viņš ir savas dzimtās pilsētas Radomišļas Jaunatnes sporta skolas "Karpatiya" audzēknis (pirmais treneris bija Serhijs Boreckis), Iļļičivskas "Monolit" un Doneckas "Shakhtar", kur viņš kļuva par jauniešu komandas kapteini. 2013. gada 9. decembrī viņš guva vārtus 2013.–2014. gada UEFA Jaunatnes līgas neizšķirtā, 1:1, pret Mančestras "United".

Donbasa kara dēļ viņš kopā ar vecākiem pārcēlās uz dzīvi Krievijā. Doneckas "Shakhtar" vēlējās viņu atgūt, lai gan nepiedāvāja spēles laiku, taču drošības apsvērumu dēļ viņš neatgriezās. Piecus līdz sešus mēnešus viņš pavadīja Maskavas amatieru līgās. Pēc tam viņš trenējās Kazaņas "Rubin", taču klubs ar viņu neparakstīja līgumu, jo Zinčenko joprojām bija līgums ar "Shakhtar", un "Rubin" riskētu saņemt transfēra aizliegumu, ja viņi mēģinātu viņu piesaistīt.

2015. gada 12. februārī viņš parakstīja līgumu ar FK Ufa. Viņš debitēja Krievijas Premjerlīgā, "Ufa" sastāvā, 2015. gada 20. martā, mačā pret FK Krasnodar. 2015. gada 25. jūlijā viņš guva savus pirmos vārtus, zaudējumā, ar 1:2, pret FK Rostov.

### Manchester City

#### 2016—2019
2016. gada 4. jūlijā Zinčenko parakstīja līgumu ar Premjerlīgas klubu Mančestras "City" par nenosauktu summu, kas tiek uzskatīta aptuveni 1,7 miljonu mārciņu apmērā. Šis solis bija pārsteidzošs. Tomēr, Krievijas futbola skauts viņu raksturoja kā "īstu talantu", un viņu monitorēja arī Bundeslīgas klubs Dortmundes "Borussia".

Zinčenko 26. augustā tika izīrēts Eredivisie klubam PSV, uz 2016.–2017. gada sezonu. Viņš debitēja 1. oktobrī, nākot uz maiņu, spēlējot neizšķirti, 1:1, pret SC Heerenveen.
[thumb|274x274px|Zinčenko [Manchester City F.C.|Manchester City sastāvā, 2018. gadā]]
Zinčenko atgriezās Mančestras "City" uz 2017.–2018. gada sezonu, un debitēja 2017. gada 24. oktobrī, EFL kausa izcīņā, nospēlējot visu maču, ieskaitot papildlaiku, spēlējot neizšķirti, 0:0, ar Vulverhemptonas "Wanderers". Pirmo reizi Premjerlīgā viņš spēlēja 2017. gada 13. decembrī, dodoties laukumā no rezervistu soliņa, izbraukumā, ar 4:0 uzvarot Swansea City.

2017. gada 18. decembrī Zinčenko realizēja uzvarošo soda sitienu pret Leicester City, Mančestras "City" iekļūstot EFL kausa izcīņas pusfinālā.

Pirmo reizi Zinčenko 2018.–2019. gada sezonā, izbraukumā, ar 3:0 uzvarēja, Oksfordas "United", EFL kausa izcīņā. Tajā pašā nedēļā viņš pirmo reizi sāka spēli starta sastāvā tosezon, savā laukumā ar 2:0 uzvarot Brighton & Hove Albion, Mendī un Delfa savainojumu dēļ.

#### 2019—2022
Zinčenko guva savus pirmos vārtus Mančestras "City" labā, EFL kausa izcīņas pusfinālā, pret Burton Albion, 2019. gada 9. janvārī, mājās, uzvarot ar 9:0.

2019. gada jūnijā viņš parakstīja jaunu līgumu ar klubu, līdz 2024. gadam. 2019. gada 25. oktobrī Barselonā, Zinčenko tika veikta ceļgala operācija. Mančestras "City" treneris Peps Gvardiola stāstīja, ka atveseļošanās pēc traumas ilgs no 5 līdz 6 nedēļām. 2019. gada decembra sākumā Zinčenko atgriezās pilnvērtīgā treniņā. 2019. gada 11. decembrī viņš aizvadīja savu pirmo spēli pēc savainojuma, pret Zagrebas "Dinamo". 2020. gada 4. janvārī viņš FA kausa izcīņā guva savus otros vārtus Mančestras "City" komandā, uzvarot Port Vale, ar 4:1.

2021. gada 4. maijā Zinčenko bija daļa no starta vienpadsmitnieka, kad Mančestras "City" kvalificējās savam pirmajam UEFA Čempionu līgas finālam, ar 4:1 divu spēļu summā pārspējot Paris Saint-Germain. 29. maijā, Čempionu līgas finālā, viņa komanda ar 1:0 zaudēja Chelsea. 2021.–2022. gada sezonas pēdējā kārtā viņš izgāja uz maiņu un atdeva rezultatīvu piespēli, pret Aston Villa, atspēlējot divu vārtu deficītu, uzvarot spēli ar 3:2, iegūstot savu ceturto Premjerlīgas medaļu.

### Arsenal
2022. gada 22. jūlijā Zinčenko noslēdza ilgtermiņa līgumu ar Premjerlīgas klubu Arsenal, par 30 miljoniem sterliņu mārciņu, ar iespēju pieaugt līdz 32 miljoniem. 5. augustā viņš debitēja klubā un atdeva savu pirmo rezultatīvo piespēli, izbraukumā, ar 2:0 uzvarot Crystal Palace, Premjerlīgā.

2023. gada 18. februārī Zinčenko guva savus pirmos vārtus "Arsenal" un Premjerlīgā, kas bija otrie "Arsenal" vārti tajā spēlē, viesos, ar 4:2 uzvarot "Aston Villa". Šis rezultāts palīdzēja Zinčenko pārstāvētajiem *Lielgabalniekiem* nostiprināt vadību Premjerlīgas galvgalī. Tomēr, "Arsenal" palika otrajā vietā, aiz viņa bijušā kluba, Mančestras "City", lai gan lielāko daļu 2022.–2023. gada sezonas bija vadībā. 2023. gada 20. septembrī viņš aizvadīja savu pirmo Čempionu līgas spēli "Arsenal" sastāvā, ar 4:0 uzvarot savu bijušo klubu "PSV".

## Starptautiskā karjera
Viņš debitēja izlasē UEFA Euro 2016 kvalifikācijas spēlē pret Spāniju, 2015. gada 12. oktobrī. Zinčenko guva savus pirmos vārtus izlasē, draudzības spēlē, pret kaimiņvalsti, Rumāniju, Turīnā, kurā Ukraina uzvarēja ar 4:3, 2016. gada 29. maijā. Viņš arī kļuva par jaunāko spēlētāju, kurš Ukrainas izlasē guvis vārtus, 19 gadu un 165 dienu vecumā, pārspējot rekordu, kas kopš 1996. gada piederēja Andrijam Ševčenko.

Zinčenko tika iekļauts Ukrainas izlasē, dalībai Euro 2016, pirmajos divos Ukrainas mačos, pret Vāciju un Ziemeļīriju, spēlējot kā Viktora Kovalenko aizstājējs, kad Ukraina nespēja gūt vārtus un bija pirmā komanda, kura izstājās.

2021. gada 24. martā, mačā pret Franciju, viņš, 24 gadu un 98 dienu vecumā, kļuva par Ukrainas izlases jaunāko kapteini tās vēsturē. Vēlāk viņš tika iekļauts Euro 2020 izlasē. 2021. gada 29. jūnijā viņš guva pirmos vārtus un asistēja otro vārtu guvumā, Euro 2020 astotdaļfināla spēlē, pret Zviedriju, kas beidzās ar Ukrainas uzvaru, ar 2:1, pēc pagarinājuma, par ko viņš tika atzīts par spēles zvaigzni.

## Personīgā dzīve
2020. gada augustā Zinčenko apprecējās ar žurnālisti Vladu Sedanu. Viņu pirmais bērns, meita, piedzima 2021. gada augustā. 2023. gada augustā pāris sagaidīja savu otro meitu. Zinčenko sevi identificē kā Pareizticīgo Kristieti.

Viņš ir skaļš Krievijas iebrukuma Ukrainā pretinieks. 2022. gada 24. februārī viņš savā *Instagram* ierakstīja, ka vēlas, lai Krievijas prezidents Vladimirs Putins mirst vissāpīgākajā nāvē. Ziņa vēlāk tika izdzēsta, Zinčenko apgalvojot, ka *Instagram* to ir izdzēsis, nevis viņš. 2023. gada oktobrī viņš pauda atbalstu Izraēlai, tās konfliktā ar Gazu. Intervijā BBC, 2024. gada aprīlī, Zinčenko izteica vēlmi cīnīties savā mītnes zemē, ja viņu iesauktu, un sacīja, ka viņš ir ziedojis aptuveni 1 miljonu mārciņu, lai palīdzētu cilvēkiem, kurus skāris karš Ukrainā.

Zinčenko ir nodibinājis *Passion UA*, esporta organizāciju, kas pašlaik konkurē *[[Counter-Strike 2]]* un *[[Apex Legends]]*.

## Karjeras statistika

### Klubos

### Izlasē
*Atjaunots 2024. gada 26. martā*

*Atjaunots 2024. gada 26. martā.*

*Vārti un rezultāti no Ukrainas izlases skatpunkta; vārtu kolonna norāda rezultātu pēc katriem Zinčenko gūtajiem vārtiem.*

## Sasniegumi
**Manchester City**

* Anglijas Premjerlīga: 2017—18, 2018—19, 2020—21, 2021—22
* FA kauss: 2018—19
* Anglijas Līgas kauss: 2017—18, 2018—19, 2019—20, 2020—21
* FA Community Shield: 2019
* UEFA Čempionu līga finālists: 2020—21
**Individuālie sasniegumi**

* Ukrainas gada futbolists: 2019

## Atsauces

## Ārējās saites